এমিনেম নিবন্ধের সাথে বিভ্রান্ত হবেন না।

***এমেমেম*** ফ্রান্সের লিওঁ ভিত্তিক এক অথবা একাধিক বেনামী পথশিল্পীর দল। তারা রাস্তায়, ফুটপাতে থাকা ফাটলে জ্যামিতিক মোটিফ যুক্ত মোজাইক তৈরি করে। এমেমেম সাধারণত রাতে সবার অগোচরে কাজ করে, পরদিন ভোরে তাদের শিল্পকর্ম সবার নজরে পরে। তারা ব্যক্তিগত পরিচয়, বয়স, লিঙ্গ প্রকাশ প্রত্যাখান করেছে। লিওঁর স্থানীয় বাসিন্দাদের কাছে "ফুটপাথের শল্যচিকিৎসক" নামে পরিচিত অজ্ঞাতনামা এমেমেমের মোজাইক শিল্প ফ্রান্সের লিওঁ ছাড়াও অন্যান্য শহরে এবং ফ্রান্সের গন্ডি পেরিয়ে স্পেন, ইতালি, সুইজারল্যান্ড, নরওয়ে, অস্ট্রেলিয়া, যুক্তরাজ্য ও আয়ারল্যান্ডের ফুটপাথেও পাওয়া গেছে। মোজাইক দিয়ে ফুটপাথের শৈল্পিক মেরামত ছাড়াও এমেমেম শিল্পকর্ম বিক্রি ও রেল স্টেশন অলংকরণের জন্য প্রসিদ্ধ।

শিল্প
-----

লিওঁ শহরের ফুটপাথে এমেমেম-এর অলংকরণ
পথশিল্পী বা শিল্পীদের গোষ্টি, *এমেমেম* ফাটল ধরা ফুটপাথের উপরিভাগ এবং সম্মুখভাগে জ্যামিতিক মোটিফের সমন্বয়ে মোজাইক তৈরি করেন। তারা এই শিল্পটিকে "প্রত্যেকে পড়তে পারে এমন একটি কবিতা" এবং "শহরের একটি স্মৃতি লিখে রাখা নোটবুক" হিসাবে বর্ণনা করে। *এমেমেম* তাদের নিজ শহর লিওঁর একটি গলির ফুটপাথে প্রথম মোজাইকের কাজ করেছিল, ইতিমধ্যে তারা সিরামিক নিয়ে কাজ করছিল। ২০১৬ সাল থেকে, তারা ফ্রান্সের বিভিন্ন শহর জুড়ে রাস্তার মোজাইক তৈরি করেছে, এবং সেপ্টেম্বর ২০২১-এর হিসাব অনুযায়ী[হালনাগাদ] স্পেনের বার্সেলোনা ( প্লাকা উরকুইনাওনা এবং সান্ট আন্তোনি সহ) ও মাদ্রিদ, ইতালির তুরিন, সুইজারল্যান্ডের জেনোভা, সিভিটাকাম্পোমারানো এবং টেরাসিনা; নরওয়ের অসলো, হামার এবং স্টাভাঞ্জার, অস্ট্রেলিয়ার মেলবোর্ন, স্কটল্যান্ডের অ্যাবারডিনে এবং আয়ারল্যান্ডে কার্লো শহরে *এমেমেম*দের মোজাইক দেখা গেছে।

তারা মোজাইক বানানোর নিজস্ব প্রক্রিয়াকে *ফ্ল্যাকিং* বলে থাকে। তাদের মোজাইকগুলি লিওঁঁর অলিগলিতে সহজে নজরে পরে এবং শহরের কিছু দর্শক ও পর্যটক পথিমধ্যে মোজাইকগুলির খোঁজ করেন। ২০২১ সালে, *এমেমেম*কে প্যারিসের দ্রুতগতির রেলসেবা গ্র্যান্ড প্যারিস এক্সপ্রেসের একটি স্টেশন অলংকরণের অনুমোদন দেয় গ্র্যান্ড প্যারিস সোসাইটি কর্তৃপক্ষ।

প্রদর্শনী
---------

পথশিল্প ছাড়াও, তারা প্রদর্শনীর জন্য অতিরিক্ত শিল্পকর্ম তৈরি ও প্রদর্শন করেছ। এসব শিল্পকর্মের মধ্যে কিছু কাজ শিল্প সংগ্রাহকরা কিনেও নিয়েছে। ২০২১ সালে ফ্রান্সের লাভেরুনে আয়োজিত 'আর্ট এন জোন' উৎসবে এমেমের শিল্পীরা অর্থায়ন করেছিল। একইবছর অনুষ্ঠিত "সিরামিক নাও ২০২১" উৎসবে তারা নিজস্ব শিল্পকর্ম প্রদর্শন করে।

ব্যক্তিগত জীবন
--------------

এমেমেম ফ্রান্সের লিওঁর বাসিন্দা, লিওঁর নাগরিকরা তাদের পরিচায় দেয় "le chirurgien des trottoirs" নামে, যার অর্থ "ফুটপাথের শল্যচিকিৎসক"। ইসরাইয়েল ভিত্তিক সংবাদ পরিবেশনকারী *ওয়াইনেটকে* দেওয়া সাক্ষাৎকারে তারা "এমেমেম" ছদ্মনামের উৎস বর্ননা করেছে। তারা মোপেডে চড়ে মোজাইকের কাজ করতে যায়। চলার সময় মোপেডের ইঞ্জিন যে শব্দ করা তা শুনতে অনেকটা 'এমেমেম'-এর মত। নিজেদের পরিচয় গোপন রাখতে এবং সাধারণ জনগণের ধরা-ছোঁয়ার বাইরে থাকতে এরা গভীর রাতে কাজ করে। তারা ব্যক্তিগত অথবা দলগতভাবে রেডিও সাক্ষাৎকারের অনুরোধ প্রত্যাখ্যান করেছে। তাদের বয়স বা লিঙ্গ জানাতে অস্বীকার করেছে। সে বা তারা শুধুমাত্র ই-মেইলের মাধ্যমে প্রশ্নের উত্তর দিয়ে থাকেন। তারা "@ememem.flacking" অ্যাকাউন্টের মাধ্যমে ইনস্টাগ্রামে তাদের কাজের ছবি প্রকাশ করে। ১৫ আগস্ট ২০২২ (2022-08-15)-এর হিসাব অনুযায়ী[হালনাগাদ] তাদের ইন্সটাগ্রাম একাউন্টের ১৪৭,০০০-এর বেশি অনুসারি ছিল।

চিত্রশালা
---------

* সিরামিকস নাও ২০২১-এ এমেমেম-এর একটি কারুকার্যসিরামিকস নাও ২০২১-এ এমেমেম-এর একটি কারুকার্য
* সিরামিকস নাও ২০২১-এ এমেমেম-এর আরেকটি কারুকার্যসিরামিকস নাও ২০২১-এ এমেমেম-এর আরেকটি কারুকার্য
* ২০১৭ সালে মাদ্রিদের ফুটপাথে এমেমেমের মোজাইক২০১৭ সালে মাদ্রিদের ফুটপাথে এমেমেমের মোজাইক
* প্যারিসের ফুটপাথেপ্যারিসের ফুটপাথে

তথ্যসূত্র
---------

1. 1 2 3 4 5  "Street artist Ememem gives makeover to roads damaged from riot"। *কাতালান নিউজ*। ২০১৯-১১-২০। ২০২২-১২-১৮ তারিখে মূল থেকে আর্কাইভ করা। সংগ্রহের তারিখ ২০২১-১১-২৭।
2. 1 2 3 4  মাসেস, কার্লোতা বিসবে (২০২১-০৯-০৫)। "Ememem, el artista callejero que rellena las grietas del pavimento con mosaicos de colores"। *লা ভ্যানগার্ডিয়া* (স্পেনীয় ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১১-২৭।
3. 1 2 3  এবার্ট, গ্রেস (২০২১-০৫-১৩)। "Ceramic Mosaics Mend Cracked Sidewalks, Potholes, and Buildings in Vibrant Interventions by Ememem"। *কোলোসাল* (ইংরেজি ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১১-২৭।
4. ↑  মিক, নাতাশা (২০২১-০৪-১৯)। "The French pavement street artist Ememem from Lyon going viral in Yorkshire"। *দ্য প্রেস* (ইংরেজি ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১১-২৭।
5. 1 2  চুজেভিল, ব্যাপ্টিস্ট (২০২১-০৯-২২)। "Ememem, l'artiste chirurgien des rues lyonnaises"। *লে টাউট লিওঁ* (ফরাসি ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১১-২৭।
6. 1 2  রেনোত, ফ্রাঁ (২০২১-০৭-২০)। "Anonieme kunstenaar Ememem is 'Moeder Teresa van slecht behandelde stoepen'"। *নেডারল্যান্ডসে অমেরয়েপ স্টিচিং* (ওলন্দাজ ভাষায়)। সংগ্রহের তারিখ ২০২১-১১-২৭।
7. 1 2  রেনো, এনি (২০২১-০৫-২৫)। "French street artist fills ugly, jagged potholes with gorgeous, colorful mosaics"। *আপওর্দি* (ইংরেজি ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১১-২৭।
8. ↑  রোস্তেগনাত, ম্যালেনি (২০১৯-১০-০৯)। "Collage, mosaïques: les 6 street artistes du moment à Paris"। *লে ফিগারো* (ফরাসি ভাষায়)। ২০২১-১১-২৮ তারিখে মূল থেকে আর্কাইভ করা। সংগ্রহের তারিখ ২০২১-১১-২৮।
9. ↑  "Festival Art en zone : d'un rêve fou à la réalité"। *midilibre.fr* (ফরাসি ভাষায়)। ২০২৩-১১-১৪ তারিখে মূল থেকে আর্কাইভ করা। সংগ্রহের তারিখ ২০২৩-১১-১৪।
10. ↑  "Marché de l'art : le triomphe de la céramique contemporaine"। *Le Monde.fr* (ফরাসি ভাষায়)। ২০২১-১২-২৩। ২০২৩-১১-১৪ তারিখে মূল থেকে আর্কাইভ করা। সংগ্রহের তারিখ ২০২৩-১১-১৪।
11. 1 2  מוספיר, דר (২০২১-০৬-১৫)। "'למדתי את הרחוב כל חיי': האמן האלמוני שמתקן את מדרכות אירופה"। *ওয়াইনেট* (হিব্রু ভাষায়)। ২০২১-১১-২৮ তারিখে মূল থেকে আর্কাইভ করা। সংগ্রহের তারিখ ২০২১-১১-২৮।

বহিঃসংযোগ
---------

* ইন্সটাগ্রামে এমেমেম
* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
উইকিপিডিয়ার সহপ্রকল্পে **এমেমেম**:কমন্স হতে **মিডিয়া**উইকিউপাত্ত হতে **উপাত্ত**